CELEX: 32017D0446
Language: sk
Date: 2017-03-03 00:00:00
Title: Rozhodnutie Rady (EÚ) 2017/446 z 3. marca 2017 o uzavretí, v mene Európskej únie, Protokolu (2015), ktorým sa mení príloha k Dohode o obchode s civilnými lietadlami

15.3.2017   
            
            
               SK
            
            
               Úradný vestník Európskej únie
            
            
               L 69/1
            
         ROZHODNUTIE RADY (EÚ) 2017/446
   z 3. marca 2017
   o uzavretí, v mene Európskej únie, Protokolu (2015), ktorým sa mení príloha k Dohode o obchode s civilnými lietadlami
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na článok 207 ods. 4 prvý pododsek v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               Rozhodnutím 80/271/EHS (2) Rada schválila uzavretie dohody GATT o obchode s civilnými lietadlami (ďalej len „dohoda“).
            
         
               (2)
            
            
               Signatári dohody sa 5. novembra 2015 prostredníctvom svojich zástupcov v Ženeve dohodli na otvorení Protokolu (2015), ktorým sa mení príloha k Dohode o obchode s civilnými lietadlami (ďalej len „protokol“), na prijatie. Tým sa do prílohy k dohode transponujú zmeny obsiahnuté vo verzii harmonizovaného systému opisu a číselného označovania tovaru z roku 2007.
            
         
               (3)
            
            
               Protokol by sa mal schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol (2015), ktorým sa mení príloha k Dohode o obchode s civilnými lietadlami.
   Text protokolu je pripojený k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie listinu o prijatí s cieľom vyjadriť súhlas Únie s tým, že bude týmto protokolom viazaná (3).
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 3. marca 2017
      
         
            Za Radu
         
         
            predseda
         
         M. FARRUGIA
      
   
   
      (1)  Súhlas z 15. februára 2017 (zatiaľ neuverejnený v úradnom vestníku).
   
      (2)  Rozhodnutie Rady 80/271/EHS z 10. decembra 1979 o uzavretí mnohostranných dohôd vyplývajúcich z obchodných rokovaní 1973 až 1979 (Ú. v. ES L 71, 17.3.1980, s. 1).
   
      (3)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.